OpenLLM-France/wikimedia huggingface dataset:
# Tomasz Gielo

Tomasz Gielo (Szczecin, el 4 de gener de 1993) és un jugador de bàsquet polonès. Mesura 2,05 metres d'alçada, i juga en la posició d'aler pivot.

## Carrera esportiva

Gielo es va formar a les categories inferiors del SMS Cetniewo de Polònia, arribant a competir a la segona divisió de la lliga polonesa de bàsquet la temporada 2010-11. La temporada següent es va unir al Liberty Flames de la NCAA dels Estats Units, on va jugar fins a la temporada 2014-15. La temporada següent va jugar a Mississipi, abans d'aterrar a la Lliga Endesa la temporada 2016-17, al fitxar pel Joventut de Badalona. Aquell estiu, el de 2016, va disputar la Summer League amb els Philadelphia 76ers. A Badalona s'hi estaria dues temporades, fitxant en l'estiu de 2018 per l'Iberostar Tenerife. En el primer partit de lliga amb l'equip canari es va trencar el lligament rotular del genoll dret i estarà entre 9 i 12 mesos de baixa.

### Selecció polonesa

Des del 2009 és internacional amb les diferents categories inferiors de la selecció polonesa de bàsquet. Amb la sub17 va ser plata al Mundial d'Hamburg l'any 2010, i amb la sub20 es va proclamar campió a la divisió B del Campionat d'Europa celebrat a Pitesti (Romania) el 2013. L'any 2014 va debutar amb la selecció absoluta del seu país disputant el preeuropeu, competició en la qual també va participar el 2016.

## Referències

* ↑ «Tomasz Gielo, polivalencia para el Divina Seguros». ACB, 04-08-2016 [Consulta: 27 agost 2017]. Arxivat 6 August 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-08-06. [Consulta: 27 agost 2017].
* ↑ «El Iberostar Tenerife ficha a Tomasz Gielo por dos temporadas» (en castellà). Gigantes del Basket, 15-07-2018 [Consulta: 15 juliol 2018].
* ↑ «Tomasz Gielo, operado con éxito, estará entre nueve y doce meses de baja» (en castellà). Marca, 02-10-2018 [Consulta: 3 octubre 2018].

## Enllaços externs

* Tomasz Gielo jugador a l'ACB
# Torre de guaita de Cal Baró de Ribelles

La Torre de guaita de Cal Baró de Ribelles és una obra gòtica d'Alella (Maresme) declarada Bé Cultural d'Interès Nacional.

## Descripció

Torre cilíndrica que s'eleva a la part dreta de la masia, que sobresurt en alçada per tal de servir com a punt de guaita i de defensa. És formada per quatre plantes que exteriorment es reflecteixen en una petita finestra de pedra a la part baixa, dues finestres gòtiques als dos cossos centrals treballades en forma d'arc conopial, i tres matacans al pis superior. Interiorment hi ha quatre espais coberts amb volta. La construcció, tota ella de maçoneria,és coronada per merlets.

## Història

Es tracta de l'única torre cilíndrica que hi ha a Alella.

## Referències

* 1 2 «Torre de guaita de Cal Baró de Ribelles». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].

## Enllaços externs

* «Torre de guaita de Cal Baró de Ribelles». entari del Patrimoni Arqueològic i Paleontològic de Catalunya. Direcció General del Patrimoni Cultural.
# Torrent de Santa Susanna

El torrent de Santa Susanna és una zona humida que es localitza al municipi d'Avinyonet del Penedès. Es tracta d' un dels torrents que davallen del massís del Garraf i únicament porta aigua després d'episodis plujosos. El torrent roman eixut gairebé tot l'any, excepte en uns pocs indrets, com el situat dins d'aquesta zona humida, on la presència d'aigua és gairebé permanent. Aquesta zona humida es localitza al costat del nucli rural de Santa Susanna, en un medi envoltat de vinyes i màquia de garric (Quercus coccifera) i margalló (Chamaerops humilis). La seva superfície no arriba a les 3 Ha. En ser uns dels escassos punts d'aigua gairebé permanent del massís del Garraf, el seu interès ecològic és molt elevat. La vegetació que s'hi troba és bàsicament el canyissar i el bogar, amb algun exemplar de pollancre (Populus nigra). Algunes de les espècies que s'hi fan i que només apareixen en comptadíssims indrets del Garraf són el càrex pèndul (Carex pendula), el lliri groc (Iris pseudacorus), etc. Destaca la presència d'una omeda molt interessant, corresponent a l'hàbitat d'interès com unitari 92A0 "Alberedes, salzedes i altres boscos de ribera". És de destacar la presència, a tocar de l'aigua, d'un dels pins pinyers (Pinus pinea) de port més gran del massís, i que sens dubte es deu beneficiar de l'elevada humitat edàfica de l'indret en comparació amb l'aridesacara cterística dels massís del Garraf. Pel que fa a la fauna invertebrada cal destacar la presència d'odonats (Calopteryx) i mol·luscs (Lymnaea). La zona és un punt de reproducció d'amfibis (especialment Bufo bufo i Epidalea calamita) i de rèptils lligats a l'aigua o a la humitat edàfica, com la serp d'aigua (Natrix maura) i el vidriol (Anguis fragilis). Aquesta zona també ha estat inclosa a l'inventari de zones humides d'interès del massís del Garraf que ha elaborat el Servei de Parcs Naturals de la Diputació de Barcelona. No s'observen impactes destacables, tret dels derivats de l'obertura d'una pista al marge dret del torrent, fa anys, que va fer desaparèixer gran part del bosc de ribera. L'accés amb vehicle a la zona està restringit (pista ta ncada amb una cadena). Existeix un pou fet amb pedra seca al marge dret, al costat de la zona humida. Aquesta zona humida està inclosa dins l'espai del PEIN "Massís del Garraf" i dins l'espai de la Xarxa Natura 2000 ES5110013 "Serres del Litoral central".

## Referències

* ↑ «Torrent de Santa Susanna». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 14 juliol 2014].
# Tomasz Wałdoch

Tomasz Wałdoch (Gdańsk, 10 de maig de 1971) és un exfutbolista polonès de la dècada de 1990.
Fou 74 cops internacional amb la selecció polonesa amb la qual participà en els Jocs Olímpics d'Estiu de 1992 i a la Copa del Món de Futbol de 2002.
Pel que fa a clubs, defensà els colors de VfL Bochum i FC Schalke 04, com a principals clubs.

## Palmarès
### VfL Bochum

2. Bundesliga
* 1995/96

### Schalke 04

DFB-Pokal
* 2001, 2002
Copa Intertoto de la UEFA
* 2003, 2004

## Referències

* ↑ Klukowski, Tomasz. «Tomasz Wałdoch - International Appearances». RSSSF, 07-12-2017. [Consulta: 15 desembre 2017].
* ↑ «Tomasz Wałdoch Biography and Statistics». Sports Reference. Arxivat de l'original el 18 d'abril 2020. [Consulta: 29 octubre 2009].
* ↑ Tomasz Wałdoch: Fitxa a 90minut.pl
* ↑ Arnhold, Matthias. «Tomasz Wojciech Wałdoch - Matches and Goals in Bundesliga». RSSSF, 07-12-2017. [Consulta: 15 desembre 2017].
* ↑ Tomasz Wałdoch Fitxa a Fussballdaten
* ↑ Tomasz Wałdoch a National-Football-Teams.com (anglès)
# Tomasz Marczyński

Tomasz Marczyński (Cracòvia, 6 de març de 1984) fou un ciclista polonès, professional des del 2006 fins al 2021.
En el seu palmarès destaquen tres campionats nacionals en ruta i un en contrarellotge. El 2015 va guanyar la Volta al Marroc i al 2017 dues etapes a la Volta a Espanya.

## Palmarès

* 2007
** Campionat de Polònia en ruta
* 2008
** Vencedor d'una etapa de la Volta a Astúries
* 2010
** 1r al Tour de Seül i vencedor d'una etapa
** 1r al Memorial Romana Regorowicz
** Vencedor d'una etapa de la Szlakiem Grodów Piastowskich
* 2011
** Campionat de Polònia en ruta
** Campionat de Polònia en contrarellotge
** 1r a la Malopolski Wyscig Gorski
** 1r a Licide i vencedor de 2 etapes
* 2012
** Vencedor de la classificació de la muntanya de la Volta a Múrcia
** Vencedor de la classificació dels esprints intermedis de la Volta a Catalunya
* 2015
** Campionat de Polònia en ruta
** 1r a la Volta al Marroc i vencedor de 3 etapes
** 1r al Tour del Mar Negre i vencedor d'una etapa
* 2017
** Vencedor de 2 etapes a la Volta a Espanya

### Resultats al Giro d'Itàlia

* 2017. 47è de la classificació general
* 2021. No surt (9a etapa)

### Resultats a la Volta a Espanya

* 2017. 55è de la classificació general. Vencedor de 2 etapes
* 2019. 74è de la classificació general
* 2020. 118è de la classificació general

### Resultats al Tour de França

* 2018. 103è de la classificació general

## Referències

* ↑ «Słynny polski kolarz zapowiedział zakończenie kariery. "To będzie moje ostatnie Tour de Pologne"» (en polonès). Onet Sport, 22-07-2021. [Consulta: 3 març 2022].

## Enllaços externs

* Fitxa a sitiodeciclismo.net
# Trens (Granera)

Trens és una masia del terme municipal de Granera, a la comarca catalana del Moianès. Pertany a la parròquia de Sant Martí de Granera.
Està situada a 661,6 metres d'altitud, al sud-sud-oest del poble de Granera, a prop i al sud-oest de la masia de Coronell i al nord-oest del Coll de Trens.
S'hi accedeix des de la pista rural asfaltada, o carretera local, que relliga Granera amb la carretera B-124 entre Monistrol de Calders i Sant Llorenç Savall, a 1 quilòmetres del final de la BV-1245 i de la capella de Santa Cecília, des d'on surt cap a migdia la pista rural de Sant Llorenç Savall, que en poc més de 500 metres arriba a la masia de Trens.
Al llarg de la història, el nom d'aquesta masia s'ha escrit de diferents maneres: Traens, Trahens, etcètera. Finalment, ha quedat fixada la forma Trens per la Comissió de toponímia major de Catalunya.

## Bibliografia

* Garcia-Pey, Enric. Granera: recull toponomàstic. Barcelona: Institut Cartogràfic de Catalunya - Societat d'Onomàstica, 2004 (Col·lecció "Monografies", 26). ISBN 978-84-393-6526-8.
* Rodríguez Lara, José Luis. «Granera». A: Aproximació a la Toponímia del Moianès. Barcelona: Rafael Dalmau, Editor, 2009 (Col·lecció "Camí Ral", 30). ISBN 978-84-232-0735-0.
Viccionari
# The Pawnshop

The Pawnshop és un curtmetratge estatunidenc escrit, dirigit, i produït per Charles Chaplin en 1916. Compta amb l'actuació del mateix Chaplin, Edna Purviance, Henry Bergman, Eric Campbell, Albert Austin, John Rand, Wesley Ruggles, James T. Kelly i Frank J. Coleman. És la sisena pel·lícula dirigida per Charles Chaplin, de la sèrie produïda per Mutual.
És la primera pel·lícula en què Chaplin va presumir d'una precisió i una gràcia coreogràfiques molt perfeccionades en els seus moviments còmics.

## Argument

Charlot, treballa per un usurer, atén als clients i ordena els objectes, i en la rebotiga no deixa de barallar-se amb l'altre empleat. El joc té dos tons diferents segons estigui o no present el patró. Enamorat de la filla del patró, és matusser i no fa en absolut per a la venda. El patró, finalment, fart de les destrosses que comporta la situació, acaba per acomiadar-ho, encara que per poc temps, ja que torna a readmetre-ho, just a temps per capturar a un client que pretenia robar en la tenda. En recompensa, pot filar el perfecte amor amb la filla de l'usurer.

## Repartiment

* Charles Chaplin: El treballador
* Henry Bergman: L'usurer
* Edna Purviance: Edna, la seva filla
* John Rand: Johnny, l'altre treballador
* Albert Austin: L'home al despertador
* Wesley Ruggles: L'actor a l'atur
* Eric Campbell: L'estafador
* Frank J Coleman: El policia
* Leo White: Un client
* James T. Kelley: La dona
* Charlotte Mineau: Una client (no acreditada)
* Wesley Ruggles: Client amb anell (no acreditat)

## Referències

* ↑ «The Pawnshop». The New York Times.

## Enllaços externs

* Visionar la pel·lícula
# Pinneberg

Pinneberg (alemany) o Pinnbarg (baix alemany) és l'antiga capital de la Senyoria de Pinneberg al districte de Pinneberg, al Land de Schleswig-Holstein, Alemanya. És situada a la confluència dels rius Pinnau i Mühlenau al marge dret de l'Elba, a uns 17 km de la capital del districte d'Elmshorn, i a 20 km a l'oest d'Hamburg.

## Història

A l'entorn de l'any 1200 va construir-se el primer castell fortificat a Pinneberg, el primer esment escrit del nom datat del 1351. El compte Adolf VIII de Schauenburg va conquerir la fortificació el 1370. El 1397 la localitat va obtenir un primer jutjat. EL 1472 el castell fortificat va ser reemplaçat per a una residència en estil del renaixement, que va sofrir d'hostilitats el 1627 i el 1657 i que el 1720 va ser totalment derrocat. Entre 1765 i 1767 el drost, Hans von Ahlfeldt, el representant administratiu, jurídic i militar del senyor va fer erigir la Drostei, probablement per l'arquitecte Ernst Georg Sonnin, el mateix arquitecte de l'església principal de Sant Miquel a Hamburg. La Drostei és l'exemple principal d'arquitectura barroc civil del districte. Ha estat transformat en centre cultural.
El castell i la seu administrativa van atreure personal de la cort i artesans i el centre va desenvolupar-se. El 1826, quan tenia 3000 habitants, va obtenir el privilegi de ciutat menor (en alemany: Flecken) i el 1875 els drets de ciutat complets. El 1905 el nucli de Pinneberger Dorf i el 1927 el nucli de Thesdorf i Waldenau van fusionar amb la ciutat. Després de la Segona Guerra Mundial la població va doblejar amb l'emigració definitiva de millers d'expulsats de parla alemanya de la Prússia Oriental compartida entre Rússia i Polònia.

## Economia

La ciutat és tradicionalment coneguda per a la seva arboricultura i horticultura (4170 ha), tot i que això, gràcies a la modernització només representa 2% de la població activa. La proximitat de la metropoli d'Hamburg, les bones connexions amb transport pùblic amb ferrocarril i metro S3, l'autopista A23 i el fet que el terra i els lloguers i són molt més baixos augmenten l'atractivitat tant per a habitants que per a empreses. S'hi va establir un mix d'indústries (30%)i d'empreses de serveis (68%). L'antic nucli històric té un centre commercial important els supermercats (alimentaris, construcció, horticultura) usuals a l'entrada.

## Persones il·lustres

* August Landmesser (1910-1944),
* Michael Stich (1968), tennista
* Dietmar Schwalke (1958), violoncel·lista.
* Eichenhof
* El museu de la ciutat (Stadtmuseum)
* L'antiga seu administrativa del districte, transferit a Elmshorn
* L'antiga Torre d'aigua

## Referències

* ↑ Die Stadt Pinneberg Arxivat 2014-05-02 a Wayback Machine., història de la ciutat de Pinneberg al web oficial.]
* ↑ Wirtschaft Arxivat 2014-01-12 a Wayback Machine., Economia al web oficial
# Maximilià d'Habsburg

Maximilià d'Habsburg és el nom dels següents personatges:
* Maximilià d'Habsburg o Maximilià I de Mèxic (1832 – 1867), príncep imperial i arxiduc d'Àustria, príncep reial d'Hongria i de Bohèmia i emperador de Mèxic durant el Segon Imperi Mexicà (1864 -67)
* Maximilià d'Habsburg o Maximilià I del Sacre Imperi Romanogermànic (segle XV), emperador del Sacre Imperi
* Maximilià d'Habsburg o Maximilià II del Sacre Imperi Romanogermànic (1527, Viena - 1576, Ratisbona), Emperador del Sacre Imperi
* Maximilià III d'Habsburg (1558 – 1618), Gran Mestre dels Cavallers Teutònics
# Tiempo de morir

«Tiempo de morir» té aquests significats:
# Calluella yunnanensis

Calluella yunnanensis és una espècie de granota de la família Microhylidae que viu a la Xina, Vietnam i, possiblement també, a Laos i Myanmar.
Està amenaçada d'extinció per la pèrdua del seu hàbitat natural.

## Referències

* Datong, Y., Shunqing, L., Khalikov, R. & Orlov, N. 2004. Calluella yunnanensis. Llista Vermella d'Espècies Amenaçades de la UICN 2006. Consulta: 27 d'abril del 2008.
# Calluella volzi

Calluella volzi és una espècie de granota de la família Microhylidae que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Iskandar, D. & Mumpuni 2004. Calluella volzi. Llista Vermella d'Espècies Amenaçades de la UICN 2006. Consulta: 27 d'abril del 2008.
# Calluella smithi

Calluella smithi és una espècie de granota de la família Microhylidae que viu a Malàisia i, possiblement també, a Brunei i Indonèsia.
Està amenaçada d'extinció per la pèrdua del seu hàbitat natural.

## Referències

* Inger, R., Iskandar, D., Das, I., Stuebing, R., Lakim, M., Yambun, P. & Mumpuni 2004. Calluella smithi. Llista Vermella d'Espècies Amenaçades de la UICN 2006. Consulta: 27 d'abril del 2008.
# Campionats del món de ciclisme en ruta de 2010

Els Campionats del món de ciclisme en ruta de 2010 es disputaren del 29 de setembre al 3 d'octubre de 2010 a Geelong i Melbourne, Austràlia. La competició consistí en una cursa contrarellotge i una en ruta per a homes, dones i homes sub-23.

## Resultats

| | Or | Or | Argent | Argent | Bronze | Bronze |
| Proves masculines professionals |||||||
| Cursa en línia masculina detalls | Thor Hushovd Noruega | 6h 21' 49" | Matti Breschel Dinamarca | m. t. | Allan Davis Austràlia | m. t. |
| Contrarellotge masculina detalls | Fabian Cancellara Suïssa | 58' 09.19" | David Millar Regne Unit | + 1' 02.75" | Tony Martin Alemanya | + 1' 12.49" |
| Proves masculines sub-23 |||||||
| Cursa en línia masculina sub-23 detalls | Michael Matthews Austràlia | 4h 01' 23" | John Degenkolb Alemanya | m. t. | Taylor Phinney Estats Units Guillaume Boivin Canadà | m. t. |
| Contrarellotge masculina sub-23 detalls | Taylor Phinney Estats Units | 42' 50.29" | Luke Durbridge Austràlia | + 1.90" | Marcel Kittel Alemanya | + 24.01" |
| Proves femenines elit |||||||
| Cursa en línia femenina detalls | Giorgia Bronzini Itàlia | 3h 32' 01" | Marianne Vos Països Baixos | m. t. | Emma Johansson Suècia | m. t. |
| Contrarellotge femenina detalls | Emma Pooley Regne Unit | 32' 48.44" | Judith Arndt Alemanya | + 15.17" | Linda Villumsen Nova Zelanda | + 15.80" |

## Medaller

| Posició | País | Or | Plata | Bronze | Total |
| 1 | Austràlia | 1 | 1 | 1 | 3 |
| 2 | Regne Unit | 1 | 1 | 0 | 2 |
| 3 | Estats Units | 1 | 0 | 1 | 2 |
| 4 | Itàlia | 1 | 0 | 0 | 1 |
| 4 | Noruega | 1 | 0 | 0 | 1 |
| 4 | Suïssa | 1 | 0 | 0 | 1 |
| 7 | Alemanya | 0 | 2 | 2 | 4 |
| 8 | Dinamarca | 0 | 1 | 0 | 1 |
| 8 | Països Baixos | 0 | 1 | 0 | 1 |
| 10 | Canadà | 0 | 0 | 1 | 1 |
| 10 | Nova Zelanda | 0 | 0 | 1 | 1 |
| 10 | Suècia | 0 | 0 | 1 | 1 |
| Total | Total | 6 | 6 | 7 | 19 |

## Enllaços externs

* Web oficial
* Resultats al web de l'UCI
# Vi de Mèxic

El vi de Mèxic es produeix principalment a la Vall de Guadalupe i alguns altres municipis que tenen plantacions de raïm per a consum intern. Des de la conquesta de Tenochtitlán, s'han utilitzat vinyes silvestres per a la producció de vins. Hernán Cortés va ser un dels impulsors del cultiu del raïm a Mèxic, portant llavors i plantes de la Vitis vinifera des de Cuba i Espanya.
La producció de vins mexicans i cultiu de vinyes en grans extensions de terra es realitza dins dels estats d'Aguascalientes, Baixa Califòrnia, Chihuahua, Coahuila, Nuevo León, Querétaro i Zacatecas, la major producció es dona principalment a la Vall de Guadalupe per estar situada a la franja nord del vi i les seves característiques climàtiques.
Es cultiven vinyes en alguns municipis dels estats de Sonora, Baixa Califòrnia Sud, Durango, San Luis Potosí, Guanajuato, Nuevo León, Hidalgo, Puebla i Campeche que la secretaria de SAGARPA registrar l'any 2010 com cultius de raïm de taula per a consum intern sense producció vinícola.
En Amèrica existien vinyes silvestres molt abans de l'arribada dels europeus, en el cas de Mèxic s'han varietats diferents que els pobles nadius consumien en la seva dieta regular. Els asteques van cridar al fruit del raïm com acacholli, els purépetxes el coneixien com seruráni, els otomís ho van cridar obxi i els tarahumares li deien uri. Els pobles nòmades del nord van ser els grans consumidors de raïm silvestres i bevien els seus sucs àcids, es desconeix si els sucs patien algun tipus de procés de fermentació.
Després de la conquesta de Mèxic Tenochtitlán, els colonitzadors espanyols van trobar vinyes silvestres a terra de la Nova Espanya amb la Vitis rupestris, Vitis labrusca i Vitis berlandieri. Hernán Cortés va ser el principal promotor del cultiu del raïm, ordenant portar de l'illa de Cuba llavors i plantes de la Vitis vinifera provinent d'Espanya, sent la Nova Espanya el primer lloc de l'Amèrica continental a conrear vinyes i produir vins per a consum.
# Vi de Cotlliure

El vi de Cotlliure és un vi sec amb denominació d'origen (en francès Apellation d'Origine Contrôlée AOC) etiquetat sota la denominació AOC Collioure. L'àrea de producció coincideix amb la denominació d'origen Banyuls, al sud del Rosselló, abastant els municipis de Banyuls de la Marenda, Cotlliure, Portvendres i Cervera de la Marenda.
La denominació d'origen va ser creada el 1971, diferenciant-se de la denominació de Banyuls per produir el que abans s'anomenava Banyuls Nature. El 70% de la producció és d'AOC Collioure Rouge, amb un mínim del 70% de les varietats principals.
A la Catalunya Nord es combina amb arengades a la brasa i pomes per esmorzar.

## Referències

* ↑ «Collioure AOC» (en francès). Encyclopédie Vinissime. [Consulta: 21 febrer 2021].
* ↑ Thibaut i Comalada, 2004, p. 150.

## Bibliografia

* Thibaut i Comalada, E. Les amanides de la Mediterrània. 2a edició. Cossetània Edicions, 2004. ISBN 9788496035683.
# Copadichromis pleurostigma

Copadichromis pleurostigma és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 19,5 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* 1 2 «Copadichromis pleurostigma» (en anglès). FishBase. Froese, Rainer; Pauly, Daniel (editors).
# Transitivitat

«Transitivitat» té aquests significats:
* Transitivitat (gramàtica), propietat que tenen alguns verbs.
* Transitivitat (matemàtiques), propietat que pot tenir una relació binària.
# The Pebble and the Penguin

The Pebble and the Penguin (literalment en català "El còdol i el pingüí") és una pel·lícula de comèdia musical animada estatunidenca i irlandesa. L'argument es basa en l'estil de vida dels pingüins d'Adèlia de l'Antàrtida. Fou dirigida i produïda per Don Bluth i Gary Goldman, i estrenada l'11 d'abril de 1995.

## Argument

A l'Antàrtida, cada pingüí ha d'oferir a la seva promesa el dia de la "festa de l'amor", la pedra més bella possible. Si ella l'accepta, els dos pingüins poden viure junts i feliços. Youbi, un pingüí una mica tímid en el fons, es troba una gemma verda encantadora, que pensa oferir al seu amor, Marina. Desafortunadament, el malvat Drake, una dur i violent pingüí també s'enamora de la bella. Decideix segrestar-la i obligar-la a oblidar Youbi. Youbi busca Marina... Però no estarà sol en el seu viatge, coneix un pingüí anomenat Roco, que somia a volar. Amb Roco, Youbi per tant, estarà més segur, superarà les seves pors ... i trobarà Marina.

## Repartiment original

| Personatge | Veu |
| Martin Short | Hubie |
| Jim Belushi | Rocko |
| Tim Curry | Drake |
| Annie Golden | Marina |
| Shani Wallis | Narrador |

## Cançons

| # | Títol | Performer(s) |
| 1 | "Now and Forever" | Marina, i companyia |
| 2 | "Sometimes I Wonder" | Hubie |
| 3 | "The Good Ship Misery" | Companyia |
| 4 | "Don't Make Me Laugh" | Drake |
| 5 | "Sometimes I Wonder (Reprise)" | Marina |
| 6 | "Looks Like I Got Me a Friend" | Hubie i Rocko |
| 7 | "Now and Forever (Reprise)" | Companyia |
| 8 | "Now and Forever (End Credits)" | Barry Manilow i Sheena Easton |

## Referències

* ↑ «The Pebble and the Penguin». The New York Times.